
ROKIŠKIO RAJONO SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS SKLYPO, ESANČIO TAIKOS G. 11, ROKIŠKIO M., DALIES NUOMOS 

2025 m. sausio 30 d. Nr. TS-      
Rokiškis


Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 9 straipsnio 1 dalies 1 punktu, 3 dalimi, 6 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ 44 punktu, Kitos paskirties valstybinės žemės sklypų parduodamų ar išnuomojamų ne aukciono būdu, administravimo metodikos, patvirtintos Lietuvos Respublikos aplinkos ministro 2024 m. liepos 19 d. įsakymu Nr. D1-247 „Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“ 17 punktu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos, patvirtintos Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“, 2 punktu, Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“, 1.1 papunkčiu, atsižvelgdama į 2024 m. lapkričio 29 d. R. Jogmino įmonės parengtą Žemės sklypo naudojimo dalių nustatymo planą, 2024 m. gegužės 7 d. Taikos g. 11 daugiabučio namo savininkų bendrijos susirinkimo protokolą ir į 2024 m. gruodžio 17 d. pastato-gyvenamojo namo, esančio Taikos g. 11, Rokiškio m., savininkus atstovaujančio bendrijos pirmininko Vytauto Kirlio prašymą, Rokiškio rajono savivaldybės taryba nusprendžia:
1. Nustatyti kitos paskirties žemės sklypo, kurio bendras plotas 0,7093 ha, kadastro Nr. 7375/0023:18, unikalus Nr. 4400-6197-4243, esančio Taikos g. 11, Rokiškio m., dalių dydžius: 
1.1. 0,3529 ha prie pastato-gyvenamojo namo Taikos g. 11, Rokiškio m, unikalus Nr. 7396-8001-1012;
1.2. 0,3564 ha prie pastato-gyvenamojo namo Taikos g. 13, Rokiškio m, unikalus Nr. 7396-9002-4016.
2. Išnuomoti Taikos g. 11-ojo daugiabučio namo savininkams 0,7093 ha ploto kitos paskirties valstybinės žemės sklypo (kadastro Nr. 7375/0023:18, unikalus Nr. 4400-6197-4243), esančio Taikos g. 11, Rokiškio m., 0,3529 ha dalį.
3. Nustatyti, kad žemės sklypo dalis išnuomojama 45 (keturiasdešimt penkeriems) metams, skaičiuojant nuo sutarties sudarymo dienos.
4. Pritarti valstybinės žemės nuomos sutarties projektui (pridedama).
Sprendimas gali būti skundžiamas Rokiškio rajono savivaldybės tarybai (Sąjūdžio a. 1, 42136 Rokiškis) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.


Savivaldybės tarybos narys, 
laikinai einantis savivaldybės mero pareigas                                                                Vytautas Saulis

